**CENU APTAUJAS**

**NOLIKUMS**

**“Lieldienu dekoru izgatavošana un piegāde”,**

**identifikācijas numurs BAP/2-1/2025/23**

Bauskā, Bauskas novadā Nolikuma datums ir pievienotā elektroniskā paraksta

un laika zīmoga datums

1. **Pasūtītājs**

|  |  |
| --- | --- |
| **Nosaukums** | Bauskas novada pašvaldības iestāde “Bauskas apvienības pārvalde” |
| **Juridiskā adrese** | Uzvaras iela 6, Bauska, Bauskas nov., LV-3910 |
| **Reģistrācijas numurs** | 50900038281 |

1. **Iepirkuma priekšmets**

Stikla šķiedras Lieldienu dekoru izgatavošana un piegāde, saskaņā ar tehnisko specifikāciju (Nolikuma 1.pielikums).

1. **Identifikācijas numurs**: **BAP/2-1/2025/23**
2. **Kontaktpersona:**

Bauskas apvienības pārvaldes dārzniece, Allija Dzidruma (Tel.25438040) e-pasts: allija.dzidruma@bauskasnovads.lv

1. **Piedāvājumu iesniegšana, iesniegšanas veids un termiņš:**
	1. Pretendents iesniedz vienu piedāvājumu. Piedāvājumu variantu iesniegšana nav pieļaujama un ir par pamatu pretendenta piedāvājuma noraidīšanai;
	2. Iepirkuma priekšmets netiek dalīts daļās. Pretendents piedāvājumu iesniedz par visu iepirkuma priekšmeta apjomu.
	3. Pretendents savu piedāvājumu iesniedz **elektroniski līdz 2025. gada 5.martam plkst. 12:00**, nosūtot uz e-pasta adresi: bauska.parvalde@bauskasnovads.lv .
	4. Pretendents piedāvājumu paraksta ar drošu elektronisko parakstu un laika zīmogu vai iesniedz elektroniskus papīra formas dokumentu faksimilattēlus ar visām oriģināla dokumenta grafiskajām un citām īpatnībām. Ja iesniegti oriģināla papīra dokumenta faksimilattēli, Pretendentam pēc Pasūtītāja pieprasījuma vienas dienas laikā jāiesniedz oriģinālie papīra formas dokumenti.
	5. Pretendents tiesīgs iesniegt šifrētus dokumentus. Ja iesniegti šifrēti dokumenti, Pretendents ne vēlāk kā 30 minūšu laikā pēc piedāvājumu iesniegšanas termiņa beigām Pasūtītāja kontaktpersonai nosūta derīga elektroniska atslēga vai parole šifrētā dokumenta atvēršanai.
2. **Līguma nosacījumi:**
	1. Maksimāli pieļaujamā līgumcena 4500.00 EUR bez PVN.
	2. Līguma izpildes laiks un vieta saskaņā ar Tehnisko specifikāciju (Nolikuma 1.pielikums).
	3. Līgums ar pēcapmaksu. Apmaksa tiek veikta 10 (desmit) darba dienu laikā pēc preces piegādes, nodošanas - pieņemšanas akta abpusējas parakstīšanas dienas un strukturēta elektroniskā rēķina saņemšanas, pārskaitot naudu Izpildītāja norādīto bankas kontu;
3. **Prasības pretendentam**

Pretendents ir fiziskā vai juridiskā persona, kura līdz līguma slēgšanas dienai ir reģistrēta, licencēta un/vai sertificēta atbilstoši attiecīgās valsts normatīvo aktu prasībām, tiesīga nodarboties ar komercdarbību un veikt Pasūtītājam nepieciešamo piegādi.

1. **Iesniedzamie dokumenti:**
	1. Pieteikums dalībai cenu aptaujā, atbilstoši 2.pielikumam;
	2. Finanšu piedāvājums, atbilstoši 3.pielikumam.
2. **Piedāvājuma izvēles kritērijs**
	1. Piedāvājums ar zemāko cenu, kas pilnībā atbilst tirgus izpētes noteikumiem (gadījumā, ja tiks nolemts piešķirt līguma slēgšanas tiesības).
	2. Vērtējot piedāvājumu, tiek ņemta vērā piedāvājuma kopējā cena bez pievienotās vērtības nodokļa.
	3. Ja tiks saņemti vairāki cenu piedāvājumi par vienādu summu, lemjot par līguma slēgšanas tiesību piešķiršanu tiks ņemts vērā Piedāvājumā norādītais garantijas laiks (līguma slēgšanas tiesības tiks piešķirtas piedāvājumam ar garāku preces garantijas laiku) Ja piedāvātais garantijas laiks būs līdzvērtīgs, līguma slēgšanas tiesības tiks piešķirtas pretendentam, kura preces piegādes termiņš ir īsāks.

Bauskas novada pašvaldības iestāde

“Bauskas apvienības pārvalde” vadītāja L.Vasiļauska

1.pielikums

**TEHNISKĀ SPECIFIKĀCIJA**

**CENU APTAUJĀ**

**“Lieldienu dekoru izgatavošana un piegāde”,**

**identifikācijas numurs BAP/2-1//2025/23**

**Piegādes vieta:** Bauskas novads, Bauska, Uzvaras iela 6.

**Preču piegādes termiņš:** līdz 2025.gada 3.aprīlim.

**Garantijas prasības:**

Ne mazāk kā 24 (divdesmit četri) mēneši no nodošanas - pieņemšanas akta abpusējas parakstīšanas dienas.

**Prasības dekora izgatavošanai:**

1. Izgatavot stikla šķiedras lieldienu dekorus “zaķus” atbilstoši pielikumā pievienotam vizuālajam materiālam. Vizuālajam izpildījumam jābūt identiskam.
2. Ja Izpildītājs veic nekvalitatīvi izgatavotu vai vizuāli atšķirīgu dekoru piegādi vai garantijas perioda laikā rodas bojājumi nekvalitatīvu darbu veikšanas dēļ, Izpildītājs novērš konstatētos defektus par saviem līdzekļiem ne vēlāk kā 2 darba dienu laikā no pretenzijas pieteikšanas dienas.
3. Stikla šķiedras lieldienu dekoram vizuāli jāizskatās pēc trīs dimensiju zaķa, ar kažoka tekstūru, atbilstoši pievienotajam vizuālajam materiālam.
4. Gataviem dekoriem ir jāiztur temperatūru no -30°C līdz +50°C.
5. Katram zaķu dekoram jānodrošina apaļa stiprinājuma plāksne, kas izgatavota no 2 cm bieza nerūsējoša tērauda ar diametru 60 cm, plāksnē jābūt izborētiem 4 (četriem) caurumiem ar diametru 2 cm.
6. Piegādātājam jānodrošina, ka dekorāciju izgatavošanai tiks izmantoti jauni augstas kvalitātes materiāli ar augstu stiprību un ar noturību pret laikapstākļu iedarbību.
7. Piegādātājam jānodrošina un jāiekļauj cenā dekoru piegādi uz pasūtītāja norādīto piegādes adresi.
8. Kopējais zaķu dekoru daudzus ir 6 (seši).gab. ar atšķirīgu formu, katrai zaķa dekora formai ir piešķirts apzīmējums A, B, C un D.
9. Zaķu dekoru tehniskie parametri:

|  |  |  |  |
| --- | --- | --- | --- |
| **Nosaukums** | **Izmērs** | **Krāsa** | **Daudzums, gab.** |
| **Augstums** | **Platums** |
| Zaķis “A” | 70 cm | 55 cm | balta | 1 |
| Zaķis “B” | 100 cm | 60 cm | balta | 1 |
| Zaķis “C” | 100 cm | 55 cm | balta | 2 |
| Zaķis “D” | 110 cm | 55 cm | balta | 2 |

**VIZUĀLAIS MATERIĀLS**

**CENU APTAUJĀ**

**“Lieldienu dekoru izgatavošana un piegāde”**

**identifikācijas numurs BAP/2-1/2025/23**

